open-index/open-wikipedia-markdown huggingface dataset:
Սառնամանիք Եվրոպայում (2017)

[thumb|right|300px|Սառած շատրվան [Հռոմի կենտրոնում, հունվար, 2017]]
**Սառնամանիքներ Եվրոպայում**, ձնախառն սաստիկ ցուրտ եղանակ, որը պատել է ողջ Եվրոպա աշխարհամասը։ Հունվարի 9-ի տվյալներով զոհերի թիվը հասել է 60-ի։ Սառնամանիքը հիմնականում տարածվում է Կենտրոնական և Արևելյան Եվրոպայում։ Որոշ երկրներում թռիչքները և նավարկությունները ժամանակավորապես դադարեցվել են, իսկ որոշ տարածքներում էլ դադարեցվել է էլեկտրամատակարարումը։ Սառնամանիքներն առաջացել են Արևմտյան Եվրոպայի տարածքում ձևավորված բարձր ճնշման դաշտի, ինչպես նաև Ռուսաստանից և Սկանդինավիայից փչող քամիների արդյունքում։ Հունվարի 9-ին բևեռային օդային զանգվածներների արդյուքնում, որոնք տարածվում էին Գերմանիայից մինչ Բալկաններ, Հունաստանում և Թուրքիայի արևմտյան մասում, հատկապես Ստամբուլի, Քոջայելիի, Թեքիրդաղի մարզերում, ձյան բարձրությունը հասավ 1,2 մետրի։ Բորա քամիներից մեծապես տուժեց Խորվաթիան։ Առատ ձյուն սկսեց տեղալ Իտալիայի կենտրոնական շրջաններում, որի պատճառը Ադրիատիկ ծովից փչող սառը օդային զանգվածներն են։

## Տուժած շրջաններ
2017 թվականի առաջին շաբաթվա ընթացքում, 46 մարդ (հատկապես անօթևաններ) մահացած հայտնաբերվեցին Լեհաստանում, երբ ջերմաստիճանը հասել էր մինչև : Վարշավայի և Կրակովի տեղական իշխանությունները անվճար տրանսպորտային միջոցներ հատկացրեցին բնակչությանը՝ ցուրտ եղանակի արդյունքում առաջացած սմոգից պաշտպանվելու համար։ Վրոցլավում օդի աղտոտվածության մակարդակը հասել է կրիտիկական աստիճանի։ Մահվան 7 դեպք է արձանագրվել Իտալիայում (մեծ մասամբ անօթևաններ), իսկ երկրի մեծ մասում տեղում է առատ ձյուն։ Իտալիայում օդանավակայանների մեծ մասը փակվել են, ներառյալ նաև Սիցիլիան, Բարին և Բրինդիզիում։ Սառցակալել է Ադրիատիկ ծովը։ Իտալիայի վարչապետ Պաոլո Ջենտիլոնիի հրամանով փակվել են երկրի հարավումգտնվող դպրոցները։
[thumb|left|240px|Սառած [Դանուբը Բուդապեշտում, Հունգարիա]]

Մահվան 8 դեպք է գրանցվել Չեխիայում, դարձյալ անօթևաններ։ Երեք միգրանտների սառած մարմինները հայտնաբերվել են Բուլղարիայի և Թուրքիայի սահմանին։ Բժիշկներ առանց սահմանների կազմակերպությունը բարձրացրել է միգրանտների առողջական անվտանգության ռիսկային ցուցանիշը, հատկապես Բելգրադի ճամբարում բնակվող 2000 միգրանտների համար։ Ստամբուլում փակվել է Բոսֆորի նեղուցը, իսկ Աթաթուրքի անվան միջազգային օդանավակայանում և Սաբիհա Գյոքչենի անվան միջազգային օդանավակայանում հետաձգվել են ավելի քան 650 տեղական և միջազգային թռիչքներ։ Ձնաբուքը կաթվածահար է արել Բուլղարիայի, Ռումինիայի և Ուկրաինայի երթևեկությունը,, իսկ Դանուբ գետը փակ է նավարկության համար։

## Ծանոթագրություններ

Կատեգորիա:2017 իրադարձություններ
Ֆլորենս Հաու

**Ֆլորենս Հաու** (, ), ամերիկացի հեղինակ, հրատարակիչ, գրականագետ, պատմաբան, ժամանակակից ֆեմինիստական շարժման առաջնորդ։

## Կենսագրություն
Ֆլորենս Հաուն ծնվել է 1929 թվականին Բրուքլինում, Սամուել և Ֆրենսիս Սթիլի Ռոզենֆելդների ընտանիքում։ Ֆլորենսը սովորել սիրել է վաղ տարիքից։ Նրա մայրը հաշվապահ էր և դստերը քաջալերում էր շարունակել կրթությունը։

1946 թվականին ընդունվել է Հանթեր քոլեջի ավագ դպրոց և Բրուքլինից այն հինգ երիտասարդ կանանցից մեկն էր, ովքեր ընդունվել էին այդ քոլեջ։ 1949 թվականին ընդունվել է Phi Beta Kappa ակադեմիական կազմակերպություն։ Շատերը նրան քաջալերում էին ավարտել գրականության բաժինը և դառնալ քոլեջի պրոֆեսոր։ 1950 թվականին անգլերենի բակալավրի աստիճան է ստացել Հանթեր քոլեջից և ընդունվել Սմիթ քոլեջ, որն ավարտել է 1951 թվականին՝ ստանալով անգլերենի մագիստրոսի կոչում։ 1987 թվականին արժանացել է Պաուվ համալսարանի պատվավոր դոկտորի կոչման։

1964 թվականին Ֆլորենսը սևամորթ երեխաներին դասավանդել է Միսիսիպիի ազատության դպրոցում, ինչպես նաև գլխավորել է Ժամանակակից լեզուների ընկերակցության կոմիտեն։ 1967 թվականին նա հրապարակայնորեն ստորագրել է իր որոշումը՝ հրաժարվելով վճարել շահութահարկ՝ ի նշան ԱՄՆ-ի Վիետնամի դեմ պատերազմի բողոքի։ Կանանց իրավունքների և ֆեմինիստական հեռանկարների առաջխաղացման համար 1970 թվականին Հաուն հիմնադրել է The Feminist Press կրթական հասարակական կազմակերպությունը։ Մինչև 1973 թվականը կազմակերպությունը տպագրել է երեք գիրք։

## Ֆլորենս Հաուի անվան մրցանակ
Ֆլորենս Հաուի պատվին սահմանվել է Ժամանակակից լեզուների կանանց աջակցող խմբի «Ֆլորենս Հաուի անվան մրցանակը»։

## Մատենագիտություն
### Գրքեր
* 
* 
* 
* 
* 
* 
* 
* 
* 
* 
* 
* 
* 
*  30th anniversary edition.
*  Introduction by Mari Jo Buhle
* 

## Ծանոթագրություններ

Կատեգորիա:Ամերիկացի գրականագետներ
Կատեգորիա:Ամերիկացի կին գրողներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հրատարակիչներ
Կատեգորիա:Ամերիկացի մանկավարժներ
Կատեգորիա:Ամերիկացի ոչ գեղարվեստական գրողներ
Կատեգորիա:Ամերիկացի պատմաբաններ
Կատեգորիա:Ամերիկացի ֆեմինիստներ
Կատեգորիա:Անգլիացի գրողներ
Կատեգորիա:Կանանց իրավունքների իրավապաշտպաններ
Ալան Ռուշել

**Ալան Ռուշել** () ()՝ բրազիլական ֆուտբոլիստ, «Շապեկոենսե» թիմի պաշտպան։ Գաուշի լիգայի կրկնակի հաղթող՝ 2014, 2015 մրցաշրջանների հաղթող։

## Կենսագրություն
Պրոֆեսիոնալ կարիերան սկսել է 2008 թվականին «Ժուվենտուդե» ակումբում։ 2014 թվականին դարձավ «Ինտերնասիոնալ» ակումբի խաղացող։ 2016 թվականին վարձավճարով տեղափոխվել է «Շապեկոենսե» ակումբ։

2016 թվականի նոյեմբերի 29-ին «Շապեկոենսե» ակումբի հետ թռչել եզրափակիչ խաղին, որտեղ հանդիպելու էին մեդելյինական «Ատլետիկո Նասիոնալի» հետ, և ենթարկվեց ավիավթարի Կոլումբիայի տարածքում։ Ալանը կենդանի մնաց, ինչպես և երեք թիմակիցները՝ պաշտպան Նետոն, դարպասապահ Ժաքսոն Ֆոլմանը (ավարտել է կարիերան ոտքի ծայրահատման պատճառով), դարպասապահ Դանիլո Պադիլյան (մահացավ հիվանդանոցում)։ Ալանի մոտ կոտրված է պարանոցը և և մի քանի գանգի կոտրվածքներ։

Դեկտեմբերի 18-ին Ալանը հայտարարեց, որ կփորձի շուտ վերադառնալ դաշտ, քան կես տարի — ժամանակ, որը բժիշկները տվել էին վերականգման համար։

## Մրցանակները
* Գաուշի լիգա (2)՝ 2014, 2015
* Հարավամերիկյան գավաթ (1)՝ 2016 (մրցակցի խնդրանքով)

## Ծանոթագրություններ

 

Կատեգորիա:«Շապեկոենսե» ՖԱ-յի խաղացողներ
Կատեգորիա:Ավիավթարներից կենդանի մնացածներ
Կատեգորիա:Բրազիլացի ֆուտբոլիստներ
Կատեգորիա:Կրուզեյրոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Say You Won't Let Go

**Say You Won't Let Go**, բրիտանացի երգիչ և երգերի հեղինակ Ջեյմս Արթուրի երգը։ 2016 թվականի սեպտեմբերի 9-ին Մեծ Բրիտանիայում երգը թողարկվել է, որպես իր երկրորդ  Back from the Edge (2016) ստուդիական ալբոմի երգ, Columbia Records լոյբլով։ Երգը երեք շաբաթ շարունակ գլխավորել է UK Singles չարթը։ Բացի Մեծ Բրիտանի երաժշտական չարթից, երգը ընդգրկված է եղել նաև Ավստրալիայի, Նոր Զելանդիայի, Շվեդիայի, Սինգապուրի, Ինդենեսիայի և Սինգապուրի չարթերը։

## Կենդանի կատարումներ
*The X Factor (հոկտեմբերի 9, 2016)
*Sunrise (Նոյեմբերի 22, 2016)
*Idol (Դեկտեմբերի 2, 2016)
*The Late Late Show with James Corden (Հունվարի 3, 2017)
*The Today Show (Հունվարի 5, 2017)

## Վաճառք
2016 թվականի սեպտեմբերի 12-ին Մեծ Բրիտանիա  The Official Chart Update չարթում  երգը 30-րդ տեղում էր։ 2016 թվականի սեպտեմբերի 15-ին Irish Singles Chart ընդգրկվեց այս երգը և զբաղեցրեց 91-րդ տեղը, իսկ հոկտեմբերի 14-ին երգը առաջին տեղում էր։ 2016 թվականի սեպտեմբերի 16-ին երգը մտավ  UK Singles չարթ և զբաղեցրեց 25-րդ տեղը և միայն երկու շաբաթ անց այն հասավ առաջին հորիզոնականին, շորունակելով երեք շաբաթ գլխավորել չարթը։ Երգը գլխավորել է նաև Ավստրալիայի, Ֆրանսիայի, Նոր Զելանդիայի և Շվեդիայի չարթերը։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

### Տարեվերջյան չարթեր

## Թողարկման պատմություն

## Ծանոթագրություններ

Կատեգորիա:2016 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Բարբարոսական ափ

thumb|Բարբարոսական ափտ

**Բարբարոսական ափ** (), Հյուսիսային Աֆրիկայի միջերկրածովյան ափի եվրոպական անվանումը, որը կիրառելի է եղել ուշ միջնադարից (XV դար) մինչ XIX դարը։

Բարբարոսական ափը հասկացության մեջ ներառված էին Մաղրիբի մերձափնյա երկրները՝ Ալժիրը, Թունիսը և Մարոկկոն։ Երբեմն Լիբիայի և Եգիպտոսի ափերը նույնպես ներառվել են բարբարոսական ափի մեջ։ Ափագծով մեկ առկա են եղել մի շարք նավահանգստային բազաներ, որտեղ բնակվում էին բերբերական ծովահենների՝ կորսարները, ովքեր սարսափ էին տարածում Միջերկրական ծովի հյուսիսային ափերի բնակիչների մեջ։ Պատահական չէ, որ խուսափելով ստրկավաճառ- ծովահենների հետապնդումներից, ափաբնակ եվրոպացիների մեծ մասը բարձրանում էին լեռների գագաթը կամ էլ խորանում երկրի ներսում։ Բարբարոսական ափի բնակիչները միջնադարում եղել են մուսուլմաններ՝ արաբներ, բերբերներ, եվրոպական և աֆրիկյան ծագում ունեցող ստրուկներ։

## Պատմություն

Ծովահենների դեմ պայքարը ընթացել է պարբերական հաջողություններով։ Այսպես, արաբական արշավանքներից հետո VIII—XI դարերում արաբները և բերբերները կազմում էին Միջերկրական ծովի արևելյան և հարավային ափերի բնակչության մեծամասնությունը։

XII—XV դարերում ֆորտունան թեքվում է եվրոպացիների կողմը։ Ռեկոնկիստան և խաչակրաց արշավանքները եվրոպացիներին հասցրեցին մինչ Մաղրիբի ափերը, որտեղ իսպանացիները և պորտուգալացիները գրավեցին մի շարք բերդեր և մերձափնյա քաղաքներ (Սեուտա, Մելիլյա, Թունիս, Օրան, Աննաբա, Տանժեր և այլն)։

Արաբական արշավանքներից հետո բարբարոսական ափը գրավվեց օսմանյան բանակի կողմից։ Մաղրիբի ողջ տարածքը, բացառությամբ Մարոկկոյի, անցավ Օսմանյան կայսրության կազմը։ Օսմանյան կառավարությունը մեծապես օժանդակել է բարբարոս ծովահեններին՝ օգնելով ոչնչացնել եվրոպական առևտրական նավերը։

Դրան հաջորդում են ԱՄՆ անկախության պատերազմը, 1787- 1791 թվականներին ռուս- թուրքական պատերազմը, եվրոպացիների ներխուժումը Եգիպտոս, որի արդյունքում Մարոկկոն պայմանագիր է կնքում ԱՄՆ-ի հետ և անկախություն հռչակում։ Բարբարոսական ափի ծովահենները պարտության են մատնվում, քանի որ Օսմանյան կայսրությունը՝ Եգիպտոսի անկախության պատճառով, չէր կարող ցամաքային ճանապարհով զորքեր քաշել դեպի Ալժիր և Թունիս։ Ամերիկյան ուժերը պարտության են մատնում բարբարոսներին։ 1805 թվականին տեղի ունեցավ Դարնահի ճակատամարտը, որի ընթացքում ԱՄՆ ծովային հետևակի կորպուսը ջախջախեց օսմանյան ուժերին և ծովահենների խմբերին ժամանակակից Լիբիայի տարածքում։ 1830 թվականին ֆրանսիական զորքերը ներխուժեցին Ալժիր և գրավեցին երկրի գրեթե ողջ տարածքը։

XX դարի սկզբին տարածաշրջանը ամբողջովին անցնում է եվրոպացիների վերահսկողության ներքո։ Այստեղ ձևավորվում են Ֆրանսիական Ալժիրը, Իսպանական Մարոկկոն, Թունիսը և Ֆրանսիական Մարոկկոն։

## Տես նաև
* Մաղրիբ
* Մաղրիբի երկրներ

Կատեգորիա:Մաղրիբ
Կատեգորիա:Ալժիրի պատմություն
Կատեգորիա:Թունիսի պատմություն
Կատեգորիա:Մարոկկոյի պատմություն
Կատեգորիա:Ծովահենություն
Կատեգորիա:Պատմական մարզեր
Հարրի Փոթերը և Փիլիսոփայական քարը (երաժշտություն)

**«Հարրի Փոթերը և Փիլիսոփայական քարը (սաունդթրեկ)»** (), երաժշտական ալբոմ, որը թողարկվել է 2001 թվականին և ներառում է Ջոն Ուիլյամի ստեղծագործությունները, որոնք ընդգրկվել են Հարրի Փոթերի սերիաներից առաջինի Հարրի Փոթերը և Փիլիսոփայական քարը ֆիլմի սաունդթրեկների ցանկի մեջ։

## Ստեղծագործությունների ցանկ

## Հետաքրքիր փաստեր
* Ջոն Ուիլյամսի սաունդթրեկը առաջադրվել է Օսկար և երկու անգամ Գրեմմիի մրցանակների։

## Տես նաև

* Հարրի Փոթերը և գաղտնիքների սենյակը (սաունդթրեք)
* Հարրի Փոթերը և Ազկաբանի բանտարկյալը (սաունդթրեք)
* Հարրի Փոթերը և Հրե գավաթը (սաունդթրեք)

## Արտաքին հղումներ
*  Список саундтреков к фильмам о Гарри Поттере 
* Слушать саундтреки on-line

Կատեգորիա:Հարրի Փոթեր
Սեբաստիան Կուրց

**Սեբաստիան Կուրց** (, ), Ավստրիայի ներկայիս  կանցլեր, պետական և քաղաքական գործիչ։ 2013 թվականի դեկտեմբերի 13-ից պաշտոնավարում է Ավստրիայի արտաքին գործերի նախարարի պաշտոնում։ Համարվում է աշխարհի ամենաերիտասարդ ղեկավարը։

## Վաղ տարիներ և կրթություն
Սեբաստիան Կուրցը ծնվել է 1986 թվականի օգոստոսի 27-ին Վիեննայում։ Հայրը եղել է ինժեներ, մայրը՝ ուսուցչուհի։ Մեծացել է Վիեննայի Մայդլինգ շրջանում, որտեղ մինչ օրս բնակվում է։ 1996 թվականին ընդունվել է *Bundesgymnasium und Bundesrealgymnasium Erlgasse*: 2004 թվականին ավարտելով բուհը՝ մեկ տարի ծառայել է Ավստրիա ԶՈՒ-ում։ Այնուհետև սովորել է Վիեննայի համալսարանի իրավագիտության ֆակուլտետում և երբ 2011 թվականին նշանակվեց ինտեգրացիայի հարցերով պետական քարտուղարի պաշտոնում, ընթանում էր նրա ուսումնառության 13-րդ սեմեստրը։

## Երիտասարդ քաղաքական գործիչ
17 տարեկանում Կուրցը դարձել է Ավստրիական ազգային կուսակցության (ԱԱԿ) անդամ, իսկ 23 տարեկանում գլխավորել է կուսակցության Վիեննայի կոմիտեն։ 2009 թվականին ընտրվել է ԱԱԿ-ի երիտասարդական թևի առաջնորդ։ 2010-2011 թվականներին եղել է Վիեննայի քաղաքային խորհրդի անդամ։

2011 թվականի ապրիլին դարձյալ նշանակվել է ինտեգրացիայի հարցերով պետական քարտուղարի պաշտոնում։ 2013 թվականին ընտրվել է Ավստրիայի խորհրդարանի անդամ։

## Ավստրիայի արտաքին գործերի նախարար
2013 թվականի դեկտեմբերի 16-ին նշանակվել է արտաքին գործերի նախարար՝ Վերներ Ֆայմանի կառավարության օրոք։ Կուրցի խնդրանքով նախարարությանն են կցվել նաև սոցիալական ինտեգրացիայի վերաբերող պետական լիազորությունները։ համարվել է ամենաերիտասարդ արտաքին գործերի նախարարը ոչ միայն ամբողջ աշխարհում, այլ նաև Ավստրիայի ողջ պատմության ընթացքում։

## Ծանոթագրություններ

## Արտաքին հղումներ
* Սեբաստիան Կուրցի անձնական կայք

Կատեգորիա:Ավստրիայի արտաքին գործերի նախարարներ
Կատեգորիա:Ավստրիայի քաղաքական գործիչներ
Կատեգորիա:Վիեննայի համալսարանի շրջանավարտներ
Լորետո (Մարկե)

**Լորետո**  (),  քաղաք Իտալիայում, գտնվում է Մարկե մարզի Անկոնա գավառում։ Քաղաքին մեծ հռչակ է բերել կաթոլիկների ուխտագնացության սիրված վայր համարվող Սանտա-Կազա բազիլիկ եկեղեցին։

## Աշխարհագրություն
Լորետոն տեղակայված է ծովի մակերևույթից 127 մետր բարձրության վրա, Մուզոնե գետի աջ ափին։

## Ժողովրդագրություն
Բնակչության աճը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:15000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 8483
 bar:1871 from:0 till: 8333
 bar:1881 from:0 till: 7997
 bar:1901 from:0 till: 8033
 bar:1911 from:0 till: 7663
 bar:1921 from:0 till: 6959
 bar:1931 from:0 till: 6726
 bar:1936 from:0 till: 7081
 bar:1951 from:0 till: 8097
 bar:1961 from:0 till: 8565
 bar:1971 from:0 till: 9626
 bar:1981 from:0 till: 10642
 bar:1991 from:0 till: 10780
 bar:2001 from:0 till: 11280
 bar:2011 from:0 till: 12533
PlotData=
 bar:1861 at: 8483 fontsize:S text: 8483 shift:(-8,5)
 bar:1871 at: 8333 fontsize:S text: 8333 shift:(-10,5)
 bar:1881 at: 7997 fontsize:S text: 7997 shift:(-10,5)
 bar:1901 at: 8033 fontsize:S text: 8033 shift:(-10,5)
 bar:1911 at: 7663 fontsize:S text: 7663 shift:(-10,5)
 bar:1921 at: 6959 fontsize:S text: 6959 shift:(-10,5)
 bar:1931 at: 6726 fontsize:S text: 6726 shift:(-10,5)
 bar:1936 at: 7081 fontsize:S text: 7081 shift:(-10,5)
 bar:1951 at: 8097 fontsize:S text: 8097 shift:(-10,5)
 bar:1961 at: 8565 fontsize:S text: 8565 shift:(-10,5)
 bar:1971 at: 9626 fontsize:S text: 9626 shift:(-10,5)
 bar:1981 at: 10642 fontsize:S text: 10642 shift:(-16,5)
 bar:1991 at: 10780 fontsize:S text: 10780 shift:(-10,5)
 bar:2001 at: 11280 fontsize:S text: 11280 shift:(-10,5)
 bar:2011 at: 12533 fontsize:S text: 12533 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Պատկերասրահ

Santuario di Loreto 062 3A.jpg | Բազիլիկ Սանտա-Կազա,տեսքը ետևից
Ancona loreto.jpg | Բազիլիկ Սանտա-Կազա
Loreto250706.JPG | Լորետոյի գլխավոր հրապարակ
Vuedeloreto.JPG | 
Vedutaloreto.jpg | 
Loreto Basilika.jpg | Լորետոյի բազիլիկը
Corona di comune.svg |
 P1012195.JPG | 
Loreto campanile.jpg |
MAR-Mappa.png | 


## Քույր քաղաքներ
*  Մարիացել, Ավստրիա
*  Ֆատիմա, Պորտուգալիա
*  Ալտյոտինգ, Գերմանիա
*  Չեստոխովա, Լեհաստան
*  Նազարեթ, Իսրայել
*  Իստրա, Ռուսաստան
* Լուրդ Ֆրանսիա
* Հարիսա Լիբանան

## Ծանոթագրություններ
Քեթրին Ազարո

**Քեթրին Ազարո**  (, ), ամերիկացի գրող։

## Կենսագրություն

Քեթրին Ազարոն ծնվել է Օքլենդում, Կալիֆոռնիա նահանգում։ Հարվարդի համալսարանում նա ստացել է քիմիական ֆիզիկայի դոկտորի աստիճան և ֆիզիկայի մագիստրոսի կոչում, իսկ Լոս Անջելեսի Կալիֆոռնիական համալսարանում բարձր գնահատականներով ավարտել է քիմիայի բակալավրիատը։ Իր հետազոտություններում Քեթրինն ուսումնասիրել է քվանտային թեորիաներ՝ նկարագրելով ատոմները և մոլեկուլները։ Սկսած 1990 թվականից՝ նա դասավանդում է ֆիզիկա, իսկ ավելի ուշ հիմնադրել է իր սեփական «Molecudyne Research» ընկերությունը, որը մինչ օրս ղեակավարում է։ Բացի դրանից Քեթրին Ազարոն նաև բալետի պարուհի է եղել, ելույթ է ունեցել մյուզիքլներում և բալետներում, հյուրախաղերով մեկնել է ԱՄՆ-ի առափնյա շրջաններ և Օհայո։ 1980-ականներից սկսած եղել է բալետի մենակատար և *«Mainly Jazz Dancers»* և *«Harvard University Ballet»* խմբերի գեղարվեստական ղեկավար։ Համալսարանն ավարտելուց հետո էլ ուսանողները շարունակել են *«Mainly Jazz»-ի* գործունեությունը և այն դարձրել առանձին ակումբ։ Քեթրինը «Caryl Maxwell Classical Ballet»-ում դասավանդում է բալետի արվեստի պատմություն։

## Անձնական կյանք

Քեթին Ազարոն այժմ իր աղջկա և ամուսնու՝ Ջոն Քենդելի հետ ապրում է Կոլումբիա քաղաքում (Մերիլենդ նահանգ)։ Ջոնն աստղաֆիզիկոս է, աշխատում է ՆԱՍԱ-յում, իսկ աղջիկը «պատանի բալետի պարուհի է, որը սիրում է մաթեմատիկա»։

## Մրցանակներ
* Նեբյուլա մրցանակ, *The Quantum Rose*-ի համար, «Վեպ» անվանակարգում, 2001 թվական
* Նեբյուլա մրցանակ, *The Spacetime Pool*-ի համար, «Պատմվածք» անվանակարգում, 2008 թվական

## Ծանոթագրություններ

## Արտաքին հղումներ
* Քեթրին Ազարոյի պաշտոնական կայք
* Կենսագրությունը «Лаборатория Фантастики» կայքում

Կատեգորիա:Ամերիկացի գրողներ
Կատեգորիա:Ամերիկացի ֆանտաստ գրողներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկացի ռոք երգիչներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի ֆիզիկոսներ
Կատեգորիա:20-րդ դարի ամերիկացի պատմվածքագիրներ
Կատեգորիա:Ամերիկացի բալետի արտիստներ
Կարլ Ֆիլիպ (Շվեդիայի արքայազն)

**Կարլ Ֆիլիպ Էդմունդ Բերթիլ** (; ), շվեդ արքայազն։ Կարլ Ֆիլիպը Շվեդիայի թագավոր Կառլ XVI Գուստաֆի և թագուհի Սիլվիայի երկրորդ զավակն է։ Ունի *Վերմլանդի դուքս նորին թագավորական մեծություն Կարլ Ֆիլիպ Շվեդացի* կոչումը։

Կարլ Ֆիլիպը 1980 թվավականի հունվարի 1-ից կրոնպրինց է և գահի օրինական ժառանգը։ Սակայն 1979 թվականի Շվեդիայի Սահմանադրության մեջ կատարվել է փոփոխություն, համաձայն որի թագաժառանգ պետք է համարվի միապետի ավագ դուստրը կամ որդին։ Ներկայումս գահի ժառանգման ցանկում չորրորդն է՝ իր քույր Վիկտորիայից և զարմիկներ Էսթելից և Օսկարից հետո։ Ի տարբերություն Շվեդիայի, Մեծ Բրիտանիայում նախապատվությունը տրվում է ավագ արու ժառանգին։

### Կրթություն
thumb|left|150px|Արքայազն Կարլ Ֆիլիպի զինանշանը
Կարլ Ֆիլիպը նախնական կրթությունը ստացել է Ստոկհոլմի Ուեսթ Փերիշ դպրոցում, այնուհետև Բրոմլիի մի քանի դպրոցներում, Վերմլանդի Լունդբերի դպրոցում և երկու տարի էլ ամերիկյան Քենթ դպրոցում, որտեղ ուսումնասիրել է բնական գիտություններ։ Դպրոցը ավարտել է 1999 թվականին։ 2006 թվականին սովորել է գրաֆիկական դիզայն և գովազդ Ֆորսբուրգում, ինչպես նաև ԱՄՆ Ռոդ Այլենդ նահանգի Դիզայնի դպրոցում։

Ներկայումս արքայազնը սովորեւմ Գյուղատնտեսական գիտությունների շվեդական համալսարանում, որտեղ նաև դասախոսում է։ Նա հետազոտություններ է իրականացնում գյուղատնտեսական կուլտուրաների, ինժենրիայի և անտառային տնտեսության ոլորտներում։

### Ռազմական կարիերա
Կարլ Ֆիլիպը ունի Ամֆիբիոս շվեդական կորպուսի պահեստազորի սպայի կոչում։ Վերջինս զբաղվում է երկրի նավատորմի պահպանությամբ։ Վակսհոլմում անցկացրած ծառայությունից հետո, անցել է երկամյա լրացուցիչ կուրսեր, որտեղ պատրաստում էին պրոֆեսիոնալ սպաներ։ 2002 թվականին ստացել է կրտսեր լեյտանանտի, իսկ 2004 թվականին էլ լեյտենանտի զինվորական կոչում։ 2007 թվականին ստացել է կապիտանի զինվորական կոչում, համապատասխան վերապատրաստումից հետո։
## Ծանոթագրություններ

Կատեգորիա:Շվեդ իշխաններ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Նիկիֆորոս Լիտրաս

**Նիկիֆորոս Լիտրաս** (, ), հույն նկարիչ, Մյունխենի գեղարվեստի դպրոցի ներկայացուցիչ։

## Կենսագրություն
Նիկիֆորոս Լիտրասը ծնվել է 1832 թվականին՝ կիկլադյան Թինոս կղզում՝ քանդակագործի ընտանիքում։ 1850 թվականին՝ տասնութ տարեկան հասակում նա սկսել է իր ուսումը Աթենքի գեղարվեստի դպրոցում։ Լյուդվիգ Տյերխայի և Ռաֆայելլո Չեկոլլիի մոտ սովորել է գեղանկարչություն։ Դպրոցն ավարտելուց հետո՝ 1856 թվականին սկսել է ուսուցանել։

1836 թվականին Հունաստանի կառավարության կողմից ստացել է կրթաթոշակ և մեկնել է Մյունխեն, որպեսզի սովորի նկարչական արվեստի թագավորական ակադեմիայում։ Նրա ուսուցիչը եղել է Կառլ Թեոդոր ֆոն Պիլոտին։ 1862 թվականին Հունաստանի նոր թագավոր Օտտոն կրճատեց Նիկիֆորոս Լիտրասին տրամադրվող կրթաթոշակը, սակայն այդ գործը իր վրա ստանձնեց Վիեննայում Հունաստանի դեսպան Սիմոն Սինասը։ 

1865 թվականի ամռանը նա վերադառնում է Հունաստան, որտեղ վերջինիս դիմավորում է Նիկոլաոս Գիզիսը։ Վերադառնալով Աթենք, նա դարձավ Աթենքի գեղարվեստի դպրոցի պրոֆեսոր, որտեղ նա դասավանդել է 38 տարի։ 1879 թվականին նա ամուսնացել է Իրինա Կիրիակիդուի հետ։ Համատեղ կյանքի ընթացքում նրանք ունեցել են վեց երեխա։ Նրա երկու որդիներից Լիտրասն ու Նիկոլաոսը գնալով հոր հետքերով սովորել են Գերմանիայում՝ Մյունխենի գեղարվեստի ակադեմիայում։ Դրանից հետո նա գլխավորել է Աթենքի արվեստի դպրոցը։  

Նիկիֆորոս Լիտրասը մահացել է 72 տարեկան հասակում՝ 1904 թվականի ամռանը՝ հիվանդության պատճառով։ Պատճառը թունավոր նյութերն էին, որոնք Լիտրասն օգտագործում էր գեղանկարչությա մեջ։ Վերջինիս մահից հետո Աթենքի գեղարվեստի դպրոցի տնօրենի պաշտոնը զբաղեցնում է Գեորգիոս Յակովիդիսը։

## Ծանոթագրություններ

## Արտաքին հղումներ
* Նիկիֆորոս Լիտրասի մասին Հունաստանի ազգային պատկերասրահի կայքում  

Կատեգորիա:1832 ծնունդներ
Կատեգորիա:1904 մահեր
Կատեգորիա:Հույն նկարիչներ
Կատեգորիա:Հունիսի 13 մահեր
Կատեգորիա:Մյունխենի գեղարվեստի ակադեմիայի շրջանավարտներ
Կատեգորիա:Հույն արվեստագետներ
Կատեգորիա:Անձինք նամականիշերի վրա
Մերի Մոզեր

**Մերի Մոզեր** (, ), անգլիացի նկարիչ, Լոնդոնի գեղարվեստի թագավորական ակադեմիայի հիմանդիր երկու կին անդամներից և Մեծ Բրիտանիայում 18-րդ դարի առավել հայտնի կին արվեստագետներից մեկը։ Մոզերը ստեղծել է դիմանկարներ, բայց աչքի է ընկել իր ստեղծած ծաղիկների կտավներով։

## Կենսագրություն
Մոզերը ծնվել է Լոնդոնում։ Նրա վրա մեծ ազդեցություն է ունեցել Շվեյցարիայում ծնված նկարիչ հայրը՝ Ջորջ Մայքլ Մոզերը (1706-1783), և նրա տաղանդը նկատելի է  եղել դեռևս վաղ տարիքից։ 14 տարեկան հասակում արժանացել է Արվեստի ընկերության իր առաջին մեդալին։ Մեծ Բրիտանիայի արվեստագետների ընկերակցությունում շարունակաբար ցուցադրվել են նրա ծաղկային աշխատանքները։ Տասը տարի անց 35 այլ արվեստագետների հետ միասին (ներառյալ նրա հայրը) կազմավորել են թագավորական ակադեմիան և Անգելիկա Կաուֆմանի հետ դարձել ակադեմիայի առաջին կին անդամները։

thumb|ձախից|«Ծաղիկներով նատյուրմորտ» (Ծաղիկների պարտեզ), Մերի Մոզեր, Բրուքլինի թանգարան
մինի|Յոհան Ցոֆֆանի, «Թագավորական ակադեմիայի անդամները», 1772, Լոնդոնի թագավորական հավաքածու
Յոհան Ցոֆֆանիի ստեղծած «Թագավորական ակադեմիայի անդամները» (1771-1772 թվականներ, Լոնդոնի թագավորական հավաքածու) խմբակային դիմանկարում ակադեմիայի անդամները հավաքված են մերկ տղամարդ մոդելի շուրջ այն ժամանակ, երբ կանանց արգելվում էր նման ուսուցում, որպեսզի պահպանեին իրենց համեստությունը։ Ուստի Մոզերին և Կաուֆմանին նկարում ընդգրկելու համար Ցոֆֆանին պատկերել է նրանց դիմանկարները պատից կախված։

Ջորջ Ռոմնին (1770) նատյուրմորտ ստեղծելիս պատկերել է Մոզերին։ Այդ աշխատանքը 2003 թվականին ձեռք է բերվել Լոնդոնի ազգային դիմանկարների պատկերասրահի կողմից։

1790-ական թվականներին Մոզերը թագուհի Շառլոտից ստացել է պատվեր, որի համար նրան վճարել են մոտ £900՝ Վինձորի Ֆրոգմոր տան սենյակում ստեղծելու ծաղկային դեկորատիվ սխեմա։ Սա նրա մասնագիտական վերջին աշխատանքներից էր, նախքան կապիտան Հյու Լոյդի հետ 1793 թվականի հոկտեմբերի 23-ին ամուսնանալը։ Անցնելով թոշակի՝ նա սկսել է ցուցադրել աշխատանքները իր ամուսնական անունով։ Մինչև 1802 թվականը ցուցադրվել է Թագավորական ակադեմիայում։

Այս ժամանակահատվածում Մոզերն ազատ հարաբերություններ է ունեցել Ռիչարդ Կոսուեյի հետ, ով բաժանվել էր կնոջից՝ Մարիայից։ 1793 թվականին Մոզերը նրա հետ մեկնել է ճամփորդության։ Իր գրառումներում Ռիչարդը համեմատականներ է տարել Մոզերի և Մարիայի միջև։

Մոզերը մահացել է 1819 թվականի մայիսի 2-ին Լոնդոնի Վերին Թորնհաու փողոցում։ Թաղված է ամուսնու կողքին՝ Կենսինգտոնի գերեզմանատանը։

Մոզերի մահից հետո՝ 1819 թվականին, ակադեմիայի իսկական կին անդամներ չեն ընտրվել մինչև 1936 թվականին ընտրվել է Լաուրա Նայթը։

## Գրականություն
* de Bray, Lys (2001). The Art of Botanical Illustration: A history of classic illustrators and their achievements, p.&nbsp;72. Quantum Publishing Ltd., London. ISBN 1-86160-425-4.

## Ծանոթագրություններ

## Արտաքին հղումներ
*Info and pictures from the National Portrait Gallery

Կատեգորիա:Անգլիացի նկարիչներ
Կատեգորիա:Անգլիացի նկարչուհիներ
Կատեգորիա:Անգլիացի արվեստագետներ
Կատեգորիա:Կին պատկերազարդողներ
Զորկա Պրվանովա

**Զորկա Պետրովա Պրվանովա** (, ), Բուլղարիայի չորրորդ նախագահ Գեորգի Պրվանովի կինը։

## Կենսագրություն
Զորկա Պրվանովան ծնվել է 1958 թվականին Ռազլոգում։ 1982 թվականին ավարտել է Սոֆիայի համալսարանի պատմության ֆակուլտետի Պատմության և ազգագրության բաժինը։ 1989 թվականին ստացել է պատմության դոկտորի կոչում։ 1997-1999 թվականներին դասավանդել է Վառնայի ազատ  և Սոֆիայի սլավոնական համալսարաններում։ Գիտական հետազոտությունները նվիրված են Բալկաններում 19-րդ և 20-րդ դարերի ազգային խնդիրներին։  Շուրջ 20 հրապարակումների և մենագրության հեղինակ է։ 1994 թվականից Բուլղարիայի գիտությունների ակադեմիայի Բալկանյան հետազոտությունների ինստիտուտի 1-ին աստիճանի գիտաշխատող, 2002 թվականից՝ 2-րդ աստիճանի գիտաշխատող։

## Հասարակական գործունեություն
[thumb|ձախից|[Բելլա Քոչարյան, Լորա Բուշ, Լյուդմիլա Պուտինա և Զորկա Պրվանովա, Հայաստանի, ԱՄՆ-ի Ռուսաստանի և Բուլղարիայի առաջին տիկնայք 2003 թվականին]]
Զբաղվում է կանանց և երեխաների հարցերով, մշակութային հարցերով, պայքարում թմրանյութերի տարածման դեմ։

Հանդիսանում է՝ 
* Թմրադեղերի դեմ պայքարի ազգային երիտասարդական կազմակերպության պատվավոր նախագահ
* «Կանայք և գիտություն» ազգային խորհրդի անդամ 
* Վառնայի բալետի միջազգային մրցույթի պատվավոր գործընկեր
* «Ռուսալկա» ամառային երաժշտական ակադեմիայի պատվավոր գործընկեր

## Ընտանիք
Զորկա Պրվանովան և Գեորգի Պարվանովը ունեն երկու երեխա՝ 
* Վլադիմիր Պրվանով
* Իվայլո Պրվանով

## Պարգևներ, կոչումներ
*  Լեոպոլդ I շքանշան
*  Դանեբրոգի շքանշան (2006) 
*  Տեռա Մարիանա խաչի շքանշան, 1-ին դաս
*  Երեք աստղի շքանշան, 1-ին դաս
*  Քաղաքացիական արժանիքների շքանշան (07/06/2003)

## Ծանոթագրություններ

## Արտաքին հղումներ
* Կենսագրությունy Բուլղարիայի նախագահի կայքում

Կատեգորիա:Առաջին տիկիններ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի պատմաբաններ
Կատեգորիա:Կին պատմաբաններ
Կատեգորիա:Պատմական գիտությունների դոկտորներ
Ջրային ուռենի (նկար)

**«Ջրային ուռենի»** (), անգլիացի նկարիչ և բանաստեղծ, «Պրեռաֆայելիտների եղբայրության» հիմնադիրներից հանդիսացող Դանթե Գաբրիել Ռոսսետտիի նկարներից։ Այս ստեղծագործությունը հեղինակը վրձնել է 1871 թվականին։ Կտավում պատկերված է Ջեյն Մորիսը՝ Ռոսսետտիի սիրեցյալն ու մուսան, Ուիլյամ Մորիսի կինը։ Կնոջ հետևում երևում է Քելմսքոթ դաստակերտը։ Յուղաներկով կտավի չափերն են 26, 7 × 33 սմ։ «Ջրային ուռենի» ստեղծագործությունն այսօր պահպանվում և ցուցադրվում է Դելավերի գեղարվեստի թանգարանում (Ուիլմինգտոն, ԱՄՆ)։

## Նախապատմություն
1871 թվականի մայիսին Ուիլյամ Մորիսը ամառվա ամիսների համար Քելմսքոթում վարձակալեց առանձնատուն, որն Օքսվորդշիրում էր։ Նա տունը համատեղությամբ վարձեց Դանթե Գաբրիել Ռոսսետտիի հետ։ Շուտով Մորիսն ուղևորվում է Իսլանդիա, իսկ Ռոսսետտին միայնակ է մնում Մորիսի կնոջ՝ Ջեյն Մորիսի հետ։ Նրանց մեջ գաղտնածածուկ սիրավեպ էր ծավալվել, որոնք բարդ հարաբերությունների էին հասել։ Առանձնատանն էին նաև Մորիսի երեխաները։

## Ստեղծման պատմություն
Սկզբից Դանթե Գաբրիել Ռոսսետտին պաստելով նկարում է «Ջրային ուռենի» ստեղծագործության էսքիզը։ Դրանից հետո արդեն սկսում է յուղաներկով կտավի վրա նկարել այս նկարը։ Նկարի չափերը հարմարեցնում է իր մոտ եղած հին գեղեցիկ շրջանակին՝ 26, 7 × 33 սմ։ 
left|thumb|180px|«Ջրային ուռենի» նկարի էսքիզը
Նկարի էսքիզը տարբերվում է նկարից նրանով, որ Ջեյնը այնտեղ ձեռքին պահում է մանուշակ՝ սիրո և հիշողությունների խորհրդանիշը։ Իսկ բուն նկարում արդեն Ջեյնին պատկերում է ուռենիների ճյուղերով՝ տխրության և անհագուրդ ցանկության խորհրդանիշով։

1877 թվականին ֆինանսական խնդիրների պատճառով Դանթե Գաբրիել Ռոսսետտին վաճառքի է հանում իր «Ջրային ուռենի» ստեղծագործությունը։ Գնորդը ֆաբրիկատոր Ուիլյամ Թերներն (1839-1886) էր։

Ավելի ուշ Ռոսսետտին Ջեյն Մորիսին գրում է, որ «մահացու մեղավոր է, որ բաժանվել է այդ կտավից», սակայն նրան այլ ելք չէր մնում։ 1890 թվականին «Ջրային ուռենի» ստեղծագործությունը դարձավ պրեռաֆայելիտների առաջին նկարը, որը ձեռք բերեց կոլեկցիոներ Սեմյուել Բենքրոֆթ կրտսերը, ով ավելի ուշ դարձավ պրեռաֆայելիտների ամենամեծ հավաքածուն ունեցող անձանցից մեկը։ Բենքրոֆթն ուղարկեց «Ջրային ուռենի» նկարը ռեստավրացիայի Անգլիա՝ Չարլզ Ֆեյրֆաքս Կյուրեին և խնդրեց, որպեսզի անի այդ նկարի կրկնօրինակը, որը նվիրեց Ջեյն Մորիսին։

«Ջրային ուռենի» ստեղծագործությունն այսօր պահպանվում և ցուցադրվում Դելավերի գեղարվեստի թանգարանում (Ուիլմինգտոն, ԱՄՆ)։

## Ծանոթագրություններ

## Գրականություն
* 
* 
*

Կատեգորիա:1871 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Դելավերի գեղարվեստի թանգարանի նկարներ
Կատեգորիա:Դիմանկարներ
Կատեգորիա:Մեծ Բրիտանիայի արվեստ
Բանվոր (թերթ, Գյումրի)

**«Բանվոր»**, խորհրդային շրջանի հայկական օրաթերթ, առաջին անգամ հրատարակվել է 1923 թվականին, Լենինականում (այժմ՝ Գյումրի)։ Հանդիսացել է ՀԿԿ Լենինականի քաղկոմի և աշխատավորների դեպուտատների քաղաքային սովետի օրգան (սկզբում՝ ՀԿ(բ)Կ Ալեքսանդրապոլի գավկոմի, գավգործկոմի, գավպրոֆբյուրոյի և երկաթուղայինների արհմիության բաժանմունքի օրգան)։ Հաջորդել է ՀԿ(բ)Կ Ալեքսանդրապոլի գավկոմի և գավհեղկոմի օրգան «Կարմիր Շիրակ» (1921-22) և Ալեքսանդրապոլի գավկոմի և գավգործկոմի օրգան «Շիրակի ռանչպար» (1922–1923) թերթերին։

1920-ական թթ․ թերթը լուսաբանել է գավառում արդյունաբերության, երկաթուղային տրանսպորտի, գյուղատնտեսության զարգացմանը վերաբերող նյութեր։ Հետագա տարիներին պրոպագանդել է ինդուստրացման կոլեկտիվացման և այսպես կոչված՝ կուլտուրական հեղափոխության իրականացումը։

Ետպատերազմյան շրջանում նյութեր է տպագրել քաղաքի տնտեսության վերակառուցման ու զարգացման, աշխատավորության ինտերնացիոնալիստական դաստիարակության, «ԽՍՀՄ ժողովուրդների բարեկամության մասին»։

Պարբերաբար տպագրել է ընթերցողների նամակները, տվել գրականությանը և մշակույթին նվիրված էջեր, գրախոսություններ, բարձրացրել կենցաղային հարցեր, անդրադարձել քաղաքի ու խորհրդային Հայաստանի մարզական առօրյային։

Տարբեր ժամանակներում թերթը խմբագրել են խմբագրել են Վ․ Ծովյանը, Ս․ Ոսկանյանը, վ․ Օհանյանը, Գ․ Սահակյանը, Հ․ Բաղդասարյանը, Վ․ Կարապետյանը, Խ․ Բարսեղյանը, Վ․ Ամիրբեկյանը, Գ․ Ալավերդյանը, 1953-ից խմբագիրն էր Գ․ Ասրյանը։

Կատեգորիա:Հայկական ԽՍՀ օրաթերթեր
Կատեգորիա:Հայկական քաղաքական պարբերականներ
Կատեգորիա:Հայկական լրատվական պարբերականներ
160-ականներ

**160-ական** թվականները սկսվում են 161 թվականից և ավարտվում 170 թվականով։

## Դեպքեր

### 160

*Անտոնինի պատը վերանվաճեցին հռոմեացիները
* Հռոմում սկսեցին արտադրել օճառ` օգտագործելով յուղ, մոխիր և լիմոն։

## Հայտնի անձիք
* Մարկոս Ավրելիոս, Հռոմի կայսր
* Լուցիոս Վերոս, Հռոմի կայսր
* Կոմմոդոս (ծն. 161)

## Ծնունդներ
*Լուցիուս Ավրելիուս Կոմմոդոս, առավել հայտնի Կոմմոդոս։ Ծնվել է 161 թվականին և հետագայում դարձել է Հռոմի կայսր։
*Մարկուս Օպելիուս Մակրինուս։ Առավել հայտնի  Մակրինոս։ Ծնվել է 165 թվականին և հետագայում դարձել է Հռոմի կայսր։
*Մարկոս Կլադիուս Պուպիենուս Մաքսիմուս։ Առավել հայտնի  Պումիենոս։ Ծնվել է 165 կամ 170 թվականին և հետագայում դարձել է Հռոմի կայսր։

## Մահեր

*Անտոնիոս Պիոս։ Հռոմի կայսր, մահացել է 161 թվականին։
*Լուցիոս Վերոս։ Հռոմի կայսր։ Մահացել է 169 թվականին։
Պրահայի ազգային պատկերասրահ

**Պրահայի ազգային պատկերասրահ** (), Չեխիայի պետական պատկերասրահ, որտեղ հավաքված են չեխական կերպարվեստի և կիրառական արվեստի լավագույն նմուշները։

Ստեղծվել է 1949 թվականին՝ մի քանի պատկերասրահների միավորման արդյունքում։ Ազգային պատկերասրահի ցուցանմուշները տեղակայված են Պրահայի պատմական մի քանի կառույցներում, որոնցից ամենախոշորը Ցուցադրությունների պալատն է ():

Թանգարանի պատմությունը սկսվել է 1796 թվականի փետրվարի 5-ին, երբ չեխ արիստոկրատների և մտավորականների խումբը ստեղծեց բնակչության լուսավորման և արվեստին հաղորդակցելու հայրենասեր ընկերների միությունը։ Միությունը ձեռնամուխ եղավ ստեղծելու Արվեստների ակադեմիան և Պատկերասրահ, որը հասանելի կլինի բնակչությանը։ Վերջինիս հիմքի վրա էլ ստեղծվեց Պրահայի ազգային պատկերասրահը։

1949 թվականին չեխական կառավարության որոշմամբ ստեղծվեց Պրահայի ազգային պատկերասրահը։

## Հավաքածու
Պատկերասրահի հավաքածուն ներկայացված է մի քանի շենքերում.
* Անեժի մենաստան ()՝ Բոհեմիայի և Կենտրոնական Եվրոպայի միջնադարյան մշակույթ
* Շվարցենբերգյան ամրոց ()՝ բարոկկո ոճի չեխական գեղանկարչություն
* Սալմովսկի ամրոց ()՝19-րդ դարի արվեստ
* Շտենբերկի ամրոց ()՝ անտիկ ժամանակաշրջանից մինչև բարոկկո ոճի եվրոպական մշակույթ
* Ցուցադրությունների պալատ ()՝ 19-րդ դարի երկրորդ կեսի մշակույթ
* Կինսկիխ ամրոց ()՝ արվեստի հավաքածու (Չինաստան, Ճապոնիա, Հնդկաստան, Հարավարևելյան Ասիա, Տիբեթ, Մերձավոր Արևելք, Մոնղոլիա)

## Պատկերասրահ
### Միջնադարյան արվեստ


պատկեր:Meister Theoderich von Prag 002.jpg|Թեոդորիկ *Սբ. Հերոնիմոս* (մոտ 1370)
պատկեր:The Resurrection – NG.O 477.jpg|Տրշեբոնյան զոհասեղանի վարպետ*Քրիստոսի հարությունը* (մոտ 1380—1390)
պատկեր:Albrecht Dürer 099.jpg| Ալբրեխտ Դյուրեր *Օրհնության տոնակատարություն* (1506)
պատկեր:Jan Gossaert 005.jpg|Մաբյուզ *Ղուկաս Ավետարանիչը* (մոտ 1520)
պատկեր:Jacopo Tintoretto - St Jerome.JPG|Տինտորետտո Սուրբ Հերոնիմոս (1550)
պատկեր:El Greco - Christ - WGA10501.jpg|Էլ Գրեկո *Քրիստոս* (մոտ 1590)


### Դասական արվեստ

պատկեր:Adam Elsheimer 006.jpg|Ադամ Էլսհայմեր *Կլոր վանքով տեսարան* (մոտ 1600)
պատկեր:Peter Paul Rubens - Cleopatra - WGA20331.jpg|Ռուբենս*Կլեոպատրա* (մոտ 1615)
պատկեր:Frans Hals 032.jpg|Ֆրանս Հալս. *Յասպեր Սհադե վան Վեստրում* (մոտ 1645)
պատկեր:Giovanni Battista Tiepolo - Bust of an Old Man.JPG|Ջովաննի Բատիստա Տիեպոլո.*Ծերունու կերպար* (մոտ 1755)
պատկեր:Peter Johannes Brandl 002.jpg|Պետր Բրանդլ  *Տղամարդու դիմանկար* (մոտ 1725)
պատկեր:Jan Kupecký - Vlastní podobizna umělce malujícího portrét manželky (1711).jpg|Յան Կուպեցկի*Ինքնադիմանկար* (1711) 


### Ժամանակակից արվեստ

պատկեր:Pierre-Auguste Renoir 068 (Les amoureux).jpg|Պիեռ-Օգյուստ Ռենուար. *Սիրահարներ (մոտ 1880-1890)
պատկեր:Maison et ferme du Jas de Bouffan, par Paul Cézanne.jpg|[[Պոլ Սեզան]]. <br />*Ժա դե Բուֆան* (1885—1887)
պատկեր:Henri de Toulouse-Lautrec 028.jpg|[[Անրի դը Տուլուզ-Լոտրեկ]]. <br />*Մուլեն Ռուժում* (1892)
պատկեր:Henri Rousseau 009.jpg|[[Անրի Ռուսո]]. <br />*Մալակոֆ* (1898)
պատկեր:KlimtPanna.jpg|[[Գուստավ Կլիմտ]].<br />*Աղջիկներ* (1912—1913)
պատկեր:František Kaván - Umrlčí cesta.jpg|[[Ֆրանտիշեկ Կավան]].<br />*Ճանապարհորդություն'' (1895)


## Ծանոթագրություններ

Կատեգորիա:1949 հիմնադրված թանգարաններ
Կատեգորիա:Ազգային պատկերասրահներ
Կատեգորիա:Պրահայի թանգարաններ
Սոշա Մականի

** Սոշա Մականի** (, ),  պարսիկ ֆուտբոլիստ, որ հանդես է գալիս դարպասապահի դիրքում։ Նորվեգական Մյոնդալեն ակումբի և Իրանի ազգային հավաքականի դարպասապահ։

## Կարիերա
Սոշա Մականին Շիրազ քաղաքի Ֆաջր Սիպաս ակումբի սան է։ Իր պրոֆեսիոնալ կարիերան սկսել է 2006 թվականին այդ ակումբի կազմում։ Ակումբի կազմում անցկացրած 2 մրցաշրջանում մասնակցեց 42 խաղի։ 2008 թվականի ամռանը նա տեղափոխվեց Խամադանի «ՊԱՍ» ակումբ, որի հետ կնքեց 2 տարվ պայմանագիր։ Այդ ակումբում կազմում հանդես է եկել մինչև 2010 թվականը՝ այդ ընթացքում անցկացնելով 44 խաղ:Այդ տարվա ամռանը նա մեկ տարով տեղափոխվեց «Սթիլ Ազին» որի կազմում անցկացրել է ընդամենը տասը խաղ։ Այդ ակումբի կազմում նա առաջին անգամ հայտնի դարձավ որպես Թեհրանի «Պերսեպոլիս» ակումբի դեմ խաղում ֆուտբոլիստների միջև տեղի ունեցած զանգվածային ծեծկռտուքի մեղավոր։

2011 թվականին Սոշան տեղափոխվել է Թեհրանի «Նաֆտ» ակումբ, որի հետ ստորագրել է երեք տարվա պայմանագիր։ Սոշան հանդես է եկել Թեհրանի «Նաֆտ» ակումբում մինչև 2013 թվականը, այդ ընթացքում անցկացնելով 56 հանդիպում։ Նույն թվականի սկզբին նա տեղափոխվել է Ախվազ քաղաքի «Ֆուլադ» ակումբ։ Դեբյուտային մրցաշրջանում Ֆուլադի հետ հաղթել է Իրանի առաջնությունում, իսկ Չեմպիոնների լիգայ ԱՖԿ 2014-ում հասել մինչև փլեյ-օֆֆ։

Ֆուլադի կազմում հաջող ելույթից հետո Սոշա Մականին հնարավորություն ուներ խաղալու Իրանի լավագույն ակումբներց մեկը։ 2014 թվականի ամռանը նա պայմանագիր է կնքել Իրանի ուժեղագույն թիմերից մեկի՝ Թեհրանի «Պերսեպոլիսի» հետ։

### Մյոնդալեն
2016 թվականի հունիսի 21-ին նա մեկ շաբաթ փորձաշրջանով տեղփոխվել է Նորվեգական Մյոնդալեն ակումբ։ Փորձաշրջանն հաջող անցակցնելուց հետո՝ հունիսի 30-ին, երկուսուկես տարով պայմանագիր է կնքել ակումբի հետ; Ակումբի կազմում իր դեբյուտը կատարել է 2016 թվականի օգոստոսի 7-ին «Ուլլ/Կիսա» ակումբի դեմ խաղոմ որն ավարտվել է 0:0 հաշվով։

## Կարիերան հավաքականում
Սոշա Մականին հանդես է եկել Իրանի երիտասարդական հավաքականում։ 2012 թվականին հրավիրվել է երկրի ազգային հավաքական։ Մականին հեռացվել է Իրանի հավաքականից, որի կազմում նա պիտի մասնակցեր 2014 թվականին Բրազիլիայում կայանալիք աշխարհի առաջնության շրջանակներում անցկացվելիք Նիգերիայի հավաքականի դեմ խաղին, որովհետև ԱԿՖ-ի որակավորման փուլի՝ Հարավային Կորեայի դեմ խաղի ժամանակ մասնակցել է ծեծկռտուքի։ Այնուամենայնիվ, նա նորից ընդգրկվեց Իրանի հավաքականում։ Այս ընթացքում նա Իրանի հավաքականի կազմում անցկացրել է երեք խաղ։

## Ձերբակալություն
2016 թվականի հունվարի 4-ին Սոշա Մականին ձերբակալվել է Իրանի ոստիկանության կողմից և կալանավորվել։ Ձերբակալության պատճառ են դարձել Սոշենի՝ սոցիալական կայքում տեղադրված լուսանկարները, որոնցում նա նկարվել էր առանց հիջաբի աղջիկների հետ։

## Ձեռքբերումններ
*  Իրանի ֆուտբոլի առաջնություն - 2013/14

## Ծանոթագրություններ

Կատեգորիա:Իրանի հավաքականի ֆուտբոլիստներ
Կատեգորիա:Իրանցի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սուրբ Սեբալդի եկեղեցի

**Սուրբ Սեբալդի եկեղեցի** (), Նյուրնբերգի մեծ եկեղեցիներից ամենահինն է, ինչպես նաև քաղաքի լյութերական ծխական եկեղեցիներից ամենահինն է։
Եկեղեցու կառուցումը սկսվել է 1230-ական թվականներից։ Եկեղեցին ծխականի կարգավիճակ է ստացել 1255 թվականին, իսկ նրա ամբողջական կառուցումն ավարտվել է 1273-1275 թվականներին։ Սկզբնապես այն կառուցվել էր որպես ռոմանական ոճի բազիլիկ՝ կազմված երկու բաժիններից։ 14-րդ դարի ընթացքում նրա կառուցվածքի մեջ կատարվել են էական փոփոխություններ։ Նախ ընդարձակվեցին կողային նավերը և բարձրացվեցին ծայրերը (1309-1345 թթ.), ապա կառուցվեց գոթական ոճի զոհասեղանը (1358-1379 թթ.): Երկու աշտարակները կառուցվեցին 15-րդ դարում։ Եկեղեցու հիմնական երգեհոնը կառուցել է նվագարաններ պատրաստող վարպետ Հենրիխ Թրաքսդորֆը 1440-1441 թվականների ընթացքում՝ Մայնցի բնակիչների հանգանակությամբ։ 17-րդ դարի կեսերին շինությունը և նրա ինտերիերը վերափոխվեցին բարոկկո ոճով։
Եկեղեցին մեծապես տուժել էր Երկրորդ համաշխարհային պատերազմի ժամանակ, որից հետո վերականգնվել է։ Այնուհանդերձ, հին ինտերիերը մասամբ պահպանվել է, այդ թվում՝ Սուրբ Սեբալդի գերեզմանը, Ֆայտ Շտոսի աշխատանքները և վիտրաժները։

## Կառուցման փուլերը

sebald_cyark_1.jpg|Ռոմանական շրջան
sebald_cyark_3.jpg|Վաղ գոթական շրջան
sebald_cyark_4.jpg|Գոթական ոճի վերելքի շրջան
sebald_cyark_2.jpg|Ժամանակակից վիճակը


## Ծանոթագրություններ

Կատեգորիա:Գերմանիայի տեսարժան վայրեր
Hands

**«Hands»**, տարբեր արտիստների կողմից կատարված սինգլ, որը նվիրված է Օռլանդոյում տեղի ունեցած զանգվածային սպանությանը։ Գրվել է Ջասթին Թրենթերի, Ջուլիա Միշելսի և BloodPop-ի կողմից, պրոդյուսերներն են՝ Մարկ Ռոնսոնը ու BloodPop: Երգից ստացված ամբողջ հասույթը փոխանցվել է զոհվածների ընտանիքներին։ Երգի ստեղծման գաղափարն առաջացել է Թրենթերի մոտ՝ դեպքից մեկ օր հետո։

24 արտիստ մասնակցել է «Hands» երգի ստեղծմանը, որը թողարկվել է 2016 թվականի հուլիսի 6-ին՝ թվային ներբեռնման ֆորմատով։ Interscope Records լեյբլը դարձավ թողարկման  հովանավորը։ Երգի ստեղծմանը օգնեց նաև GLAAD լեյբլը։

## Պատմություն
«Hands» երգի ստեղծման աշխատանքները սկսվել են Օռլանդոյի զանգվածային սպանությունից մեկ օր հետո՝ Թրենթերի կողմից։ *[[Billboard]]* ամսագրին տված հարցազրույցում, Թրենթերը նշել է, որ նրանք հատուկ աշխատանք են տարել, թե ամեն երաժիշտին, որ մասը պետք է հատկացնել և, որ մասում նրա ձայնը հնչեղ կլինի։ Երգը թողարկվել է թվային ներբեռնման ֆորմատով, 2016 թվականի հուլիսի 6-ին։ Interscope Records լեյբլը թողարկել է GLAAD-ի հետ համագործակցելով։ Երգի ձայնագրմանը բացակա էին Արիանա Գրանդեն, Թեյլոր Սվիֆթը, Դեմի Լովատոն, Ռաշել Պլատեն և Fifth Harmony-ն։

## Արտիստներ

* Ջասթին Թրենթեր
* Ջուլիա Միշելս
* Imagine Dragons
* BloodPop
* Բրիթնի Սփիրս
* Սելենա Գոմես
* Մարկ Ռոնսոն
* Ջենիֆեր Լոպեզ
* Գվեն Ստեֆանի
* Քեյսի Մասգրեյվս
* Ջեյսոն Դուրելո
* Մեգան Թրեյնոր
* Հուանես
* Փինկ
* Մերի Ջի Բլիգ
* Հոլսի
* Թրոյ Սիվան
* Ty Herndon
* Ադամ Լամբերտ
* Trans Chorus of Los Angeles
* MNEK
* Ալեքս Նևել
* Մերի Լամբերտ
* Prince Royce
* Ջուսի Սմոլեթ
* Նեյթ Ռուես
* RuPaul

Աղբյուր՝ *Billboard*

## Երգացանկ

## Չարթեր

## Թողարկման պատմություն

## Ծանոթագրություններ

## Արտաքին հղումներ
* Official video on YouTube
* Lyrics of this song at Lyrics Translate.
*Equality Florida Action, Inc. Funds Transparency Statement

Կատեգորիա:2016 սինգլներ
Կատեգորիա:Հոլզիի երգեր
Կատեգորիա:ԼԳԲՏ երգեր
Աշխարհի ամենափոքր երկնաքեր

**Աշխարհի ամենափոքր երկնաքերը կամ Նյուբի Մաքմահոնի շենք** (), շինություն ԱՄՆ-ի Ուիչիտո Ֆոլս քաղաքում (Տեխաս), ճարտարապետական կուրյոզ, որ ինժեներ Ջ. Մաքմահոնի խաբեբայության արդյունք է։ Գտնվում է Յոթերորդ և Լա Սալ փողոցների անկյունում։ Ներկայումս Տեխասի տեսարժան վայրերից է։

## Պատմություն
1912 թվականին Ուիչիտո Ֆոլսի շրջակայքում նավթ է հայտնաբերվում, ինչը դեպի քաղաք մարդկանց մեծ հոսքի պատճառ է դառնում։ Բացի բնակելի շենքերից` գրասենյակային տարածքների մեծ պահանջարկ է առաջանում։ Այդ ժամանակ ինժեներ Ջ. Մաքմահոնն առաջարկում է 480 ֆուտ բարձրությամբ (մոտ 146 մ) շենքի նախագիծ` դրա դիմաց պահանջելով 200.000 $: Մեկ տարի անց շինարարությունն ավարտվում է, սակայն շենքի բարձրությունը կազմում է ընդամենը 12 մ։ Պարզվում է, որ նախագծում ինժեները բարձրությունը նշել էր ոչ թե ֆուտերով, այլ դյույմերով, ինչին պատվիրատուները ուշադրություն չէին դարձրել։ Արդյունքում պատվիրատուների` գումարը դատարանի միջոցով վերադարձնելու ջանքերն ապարդյուն են անցնում։

250px|մինի|ձախից|Հուշատախտակ շենքի պատին
Սկզբնական շրջանում շենքը քաղաքի բնակիչների զայրույթն էր հարուցում, սակայն 1920-ական թվականներին այն որոշակի համբավ է ձեռք բերում` շնորհիվ Ռոբերտ Ռիփլի «Ripley’s Believe It or Not!» հրապարակման։ Հենց այդ ժամանակ էլ կառույցը ձեռք է բերում աշխարհի ամենափոքր երկնաքերի համբավը (): Որոշ ժամանակ անց քաղաքի նավթի պաշարներն սպառվում են, իսկ Մեծ ճգնաժամը վերջնականապես խաթարում է քաղաքի տնտեսությունը։ Մի քանի տարի շենքն ընդհանրապես չի օգտագործվում։ Շենքի սեփականատերերը բազմիցս փոխվում են. այստեղ տեղակայվում էին գրասենյակներ, վարսավիրանոցներ, սրճարաններ և այլն։ Մի քանի անգամ նախատեսվում է շենքն ընդհանրապես քանդել, սակայն քաղաքի բնակիչներն ակտիվորեն պայքարում են այդ որոշման դեմ։ 1986 թվականին երկնաքերը հանձնվում է Ուիչիտոյի շրջանի ժառանգության կազմակերպությանը ():

## Նկարագրություն
Շենքը կառուցված է կոնստրուկտիվիզմի ոճով։ Այն կառուցվել է կարմիր աղյուսից և արհեստական քարից։ Ունի չորս հարկ։ Ընդհանուր բարձրությունը 40 ֆուտ է (12 մ)։ Շենքի ներսում կա խոշոր, բայց նեղ աստիճան, որ կազմում է շենքի մակերեսի 25 %-ը։

## Ժամանակակից վիճակ
Ժամանակի հետ կառույցը դարձել է նավթային տենդի արդեն անցյալ դարձած ժամանակների խորհրդանիշ։ Այն տեսել է տորնադո, հրդեհ և տասնամյակներով կանգուն է մնացել որպես ագահության, հանճարեղության, միամիտ վստահության խորհրդանիշ։ Այն երբեք չի բավարարել երկնաքեր լինելու չափանիշը։ Շենքը հռչակված է Ուիչիտո Ֆոլս պատմական շրջանի բաղկացուցիչ մաս։ Բացի նրանից, որ այն տեսարժան վայր է հռչակվել, այստեղ գործում է հուշանվերների խանութ և նկարչի ստուդիա։

## Ծանոթագրություններ

## Արտաքին հղումներ
* Մեծ խաբեություն և աշխարհի ամենափոքր երկնաքեր

Կատեգորիա:Երկնաքերներ
Կատեգորիա:ԱՄՆ-ի տեսարժան վայրեր
Պրեդիգերկիրխե

**Պրեդիգերկիրխե** (գերմ.՝ Predigerkirche. , գերմաներենից բառացի թարգմանած՝ նշանակում է *քարոզիչների եկեղեցի*), բողոքական եկեղեցի Գերմանիայի Էրֆուրտ քաղաքում։ Մտնում է դոմինիկյան միաբանության Պրեդիգերկլոստեր վանական համալիրի մեջ։ Տաճարն ի սկզբանե կառուցվել է Դոմինիկյան միաբանության կողմից 13-րդ դարում, երբ վանահայրը միջնադարյան աստվածաբան, փիլիսոփա և միստիկ Մայստեր Էքհարթն էր։ Տաճարը դարձավ բողոքականների եկեղեցի միայն ռեֆորմացիայից հետո։ Կառույցի նախնական տեսքը ձևափոխվեց 1340–50 թվականներին, իսկ զանգակատունը կառուցվեց 1447-1488 թվականների միջև։ Մոտ 1806 թվականին Պրեդիգերկիրխեի տաճարն օգտագործվել է որպես ռազմագերիների ճամբար, ինչի հետևանքով բավականին տուժել է ինտերիերը։ Շուրջ քսան տարի անց կատարվել են վերանորոգումներ։ Տաճարի առաջին երգեհոնը տեղադրվել է 1567 թվականին, որը պատրաստել էր Հայնրիխ ֆոն Կոմպենիուս դեր Ալտերեն։ Նրա թոռ Լյուդվիգ Կոմպենիուսը պատրաստում է նոր, բարոկկո ոճի երգեհոն 1650 թվականին։ Այն քաղաքի ամենամեծ և ամենաթանկարժեք երգեհոնն էր։ Այսօր եկեղեցում օգտագործվում է 1978 թվականին պատրաստված Schuke երգեհոն։

## Ծանոթագրություններ

Կատեգորիա:Գերմանիայի տեսարժան վայրեր
2016 թ. NBA դրաֆթ

[thumb|200px|right|'''[Բեն Սիմոնս**` առաջին ընտրությունը «[[Ֆիլադելֆիա Սևնթի Սիքսերս]]ի» կողմից]]

**2016 թ. NBA-ի դրաֆթը''' տեղի ունեցավ 2016 թվականի հունիսի 23-ին՝ Նյու Յորքի Բրուքլին թաղամասի «Բարքլեյս սենթր» մարզապալատում։ Միացյալ Նահանգների տարածքում ցուցադրվել է «ESPN» կաբելային հեռուստաալիքով, ինչպես նաև NBA-ի պատմության մեջ առաջին անգամ ուղիղ եթերով հեռարձակվել (լայվստրիմ) «Yahoo! Sports» հարթակով։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։ Վիճակահանությունը տեղի էր ունեցել նույն թվականի մայիսի 17-ին, ինչի արդյունքում առաջին ընտրության իրավունքը շնորհվեց «Ֆիլադելֆիա Սևնթի Սիքսերս» ակումբին։ Վիճակահանությամբ 2-րդ և 3-րդ ընտրության համարները շնորհվել էին համապատասխանաբար «Լոս Անջելես Լեյքերս» և «Բոստոն Սելտիքս» ակումբներին, ընդ որում վերջինս իր ընտրության համարը ձեռք էր բերել «Բրուքլին Նեթսից»։

Օգտագործելով առաջին ընտրության իրավունքը, «Ֆիլադելֆիա Սևնթի Սիքսերսն» իր թիմ է զորակոչում ավստրալիացի բասկետբոլիստ Բեն Սիմոնսին՝ Լուիզիանայի նահանգային համալսարանից։ Սիմոնսն այս կերպ դառնում է դրաֆթում առաջին համարի ներքո ընտրված երկրորդ ավստրալիացի մարզիկը (Էնդրյու Բոգուտից հետո)։

Սույն դրաֆթում ընդհանուր առմամբ հանդես են եկել մարզիկներ ռեկորդային՝ 29 երկրից։

## Դրաֆթ
### Պատկերասրահ

Պատկեր:20150329 MCDAAG closed practice Brandon Ingram (1).JPG|Բրենդոն Ինգրամ` 2-րդ ընտրությունը «Լոս Անջելես Լեյքերսի» կողմից
Պատկեր:Jaylen Brown 2017.jpg|Ջեյլեն Բրաուն` 3-րդ ընտրությունը «Բոստոն Սելտիքսի» կողմից
Պատկեր:Dragan Bender (2).JPG|Դրագան Բենդեր` 4-րդ ընտրությունը «Ֆինիքս Սանսի» կողմից
Պատկեր:Buddy Hield crop.jpg|Բադի Հիլդ` 6-րդ ընտրությունը «Նյու Օռլեանս Պելիկանսի» կողմից
Պատկեր:Jamal-Murray-2.jpg|Ջամալ Մյուրեյ` 7-րդ ընտրությունը «Դենվեր Նագեթսի» կողմից
Պատկեր:Jakob Poeltl (39692527595).jpg|Յակոբ Փյոլթլ` 9-րդ ընտրությունը «Տորոնտո Ռեպտորսի» կողմից
Պատկեր:Thon Maker (cropped).jpg|Թոն Մեյքեր՝ 10-րդ ընտրությունը «Միլուոքի Բաքսի» կողմից
Պատկեր:Domantas Sabonis (32768447291).jpg|Դոմանտաս Սաբոնիս` 11-րդ ընտրությունը «Օռլանդո Մեջիքի» կողմից
Պատկեր:Juan Hernangomez.jpg|Խուան Էռնանգոմես՝ 15-րդ ընտրությունը «Դենվեր Նագեթսի» կողմից
Պատկեր:20150401 MCDAAG Henry Ellenson on the sidelines during play.JPG|Հենրի Էլենսոն՝ 18-րդ ընտրությունը «Դետրոյթ Փիստոնսի» կողմից
Պատկեր:DeAndre Bembry.jpg|Դեանդրե Բեմբրի՝ 21-րդ ընտրությունը «Ատլանտա Հոքսի» կողմից
Պատկեր:20160903 Basketball AUT vs GER 8748.jpg|Պաուլ Զիպսեր՝ 48-րդ ընտրությունը «Չիկագո Բուլսի» կողմից


### Պայմանանշաններ

### Բուն Դրաֆթը

## Նշումներ

## Ծանոթագրություններ

## Արտաքին հղումներ
* 2016 NBA դրաֆթ - պաշտոնական էջ
* 2016 NBA դրաֆթը ESPN.com կայքում

Կատեգորիա:Բասկետբոլի ազգային ասոցիացիայի դրաֆթներ
Երշովկա (այլ կիրառումներ)

**Երշովկա**, կարող է վերաբերել՝
* Երշովկա - գետ Ռուսաստանում, հոսում է Վոլոգդայի մարզում
* Երշովկա - գետ Ռուսաստանում, հոսում է Կոմի Հանրապետությունով
Երջանկություն (այլ կիրառումներ)

**Երջանկություն**, կարող է վերաբերել՝
* Երջանկություն - մտավոր-զգացմունքային վիճակ, որը բնորոշվում է դրական կամ հաճելի էմոցիաներով
* Երջանկություն - 1990 թվականին Հայֆիլմ կինոստուդիայում (ՀԽՍՀ պետավտոտեսչության պատվերով) նկարահանված հայկական ֆիլմ
Երվանդաշատ (այլ կիրառումներ)

**Երվանդաշատ**, կարող է վերաբերել՝
* Երվանդաշատ - Երվանդունիների թագավորության վերջին մայրաքաղաքը
* Երվանդաշատ - գյուղ Արմավիրի մարզում, Արաքս և Ախուրյան գետերի միախառնման անկյունում
Երրորդ ալիք (այլ կիրառումներ)

**Երրորդ ալիք**, կարող է վերաբերել՝
* Երրորդ ալիք - իրական պատմություն, հոգեբանական գիտափորձ միջնակարգ դպրոցի 10-րդ դասարանի աշակերտների մասնակցությամբ
* Երրորդ ալիք - իրանական ազգային հեռուստատեսության երրորդ հեռուստաալիք, պատկանում է Իրանի Իսլամական Հանրապետության Ձայն պետական հեռուստառադիոընկերությանը
Եփրատ (այլ կիրառումներ)

**Եփրատ**, կարող է վերաբերել՝
* Եփրատ - Առաջավոր Ասիայի ամենաերկար գետը
* Եփրատ - քաղաքական, գրական և գիտական թերթ
* Եփրատ - գրական, գիտական և քաղաքական կիսամսյա հանդես
Արդարազ

**Արդարազ**, ավերակ գյուղ ՀՍՍՀ Եղեգնաձորի շրջանում` Ելփին գետից մոտ 5 կմ արևմուտք բարձրադիր, անտառազուրկ վայրում։ Այժմ գյուղատեղին և նրա շրջակայքը ծառայում են որպես Ելփինի ոչխարաբուծական ֆերմայի ձմեռանոց։ 1831 թվականի մարդահամարի տվյալների համաձայն` գյուղն ունեցել է 30, 1873 թվականին՝ 219, 1916 թվականին՝ 507, 1951 թվականին՝ 151 բնակիչ։ Ղ. Ալիշանը անվան նմանությունը և տառադարձությունը նկատի ունենալով` այս գյուղը ենթադրաբար նույնացնում է Սյունիքի Վայոց ձորի գավառի հին Աղոպեն գավառի հետ։

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Եղեգնաձորի շրջանի գյուղեր